CELEX: 62017TN0022
Language: bg
Date: 2017-01-16 00:00:00
Title: Дело T-22/17: Жалба, подадена на 16 януари 2017 г. — Португалия/Комисия

3.4.2017   
            
            
               BG
            
            
               Официален вестник на Европейския съюз
            
            
               C 104/49
            
         Жалба, подадена на 16 януари 2017 г. — Португалия/Комисия
   (Дело T-22/17)
   (2017/C 104/69)
   Език на производството: португалски
   
      Страни
   
   
      Жалбоподател: Португалска република (представители: L. Inez Fernandes, M. Figueiredo, P. Estêvão и J. Saraiva de Almeida)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение за изпълнение (ЕС) 2016/2018 на Комисията от 15 ноември 2016 година (ОВ 2016, L 312, стр. 26) за изключване от финансиране на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) в частта изключваща от финансиране сумата от 1 990 810,30 EUR за декларирани от Португалия разходи по мярката „Развитие на селските райони, инвестиции ЕЗФРСР — частни бенефициери“ за финансовите години 2010, 2011, 2012, 2013 и 2014;
            
         
               —
            
            
               да осъди Европейската комисия да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първото основание е изведено от нарушение на член 31, параграф 4, буква в) от Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (ОВ 2005, L 209, стр. 1; Специално издание на български език, 2007 г., глава 3, том 69, стр. 202).
            
         
               2.
            
            
               Второто основание е изведено от липса на мотиви. Това основание се разделя в три довода.
               
                           —
                        
                        
                           С първия довод жалбоподателят твърди, че Комисията не е предоставила доказателство за наличието на сериозни и основателни съмнения,
                        
                     
                           —
                        
                        
                           С втория довод жалбоподателят твърди неприложимост към разглеждания случай на указанията, предвидени в Указания № VI/5330/97-PT от 23 декември 1997 г.,
                        
                     
                           —
                        
                        
                           С третия довод жалбоподателят твърди, че Комисията не е поставила спорните факти в контекста на изискванията за финансова корекция от 5 %, предвидени в Документ VI/5330/97-PT от 23 декември 1997 г.